Heyli Lu Riçardson
Heyli Lu Riçardson (ing. Haley Lu Richardson; 7 mart 1995, Finiks) — ABŞ aktrisası. Onun ilk rolları Disney Channel-in "Silkələ" (2013) serialında və ABC Family-nin "Ravenswood" serialında olub. Heyli 2016-cı ildə iki filmə çəkilib: "The Edge of Seventeen" və "Split". Heyli 2017-ci ildə "Kolumbus" filmindəki rolu ilə məşhurlaşıb. Bu filmdəki ifasına görə "Ən yaxşı aktrisa" nominasiyasında "Gotham Müstəqil Film" mükafatına namizəd göstərilib. O müstəqil filmlərdə rol almağa davam edib: "Support the Girls" (2018), "Unpregnant" (2020) və "After Yang" (2022). Heyli "The White Lotus" (2022) serialının ikinci mövsümündə və həmçinin "Love at First Sight" (2023) serialında rol almışdır.